У Беларусі ж у Рэйтанаў было вельмі шмат розных маёнткаў. Жылі і на Полаччыне каля Невеля (цяпер Расея – рэд.), дзе атрымалі свае першыя землі. Іх вёскі акурат закрывалі дарогу з Вялікіх Лукаў на Полацк. Яны павінны былі ўставаць па першым сігнале і прыкрываць сабой межы ВКЛ. Мелі маёнткі на Браслаўшчыне і на Смаленшчыне, у Цэнтральнай Беларусі. Што ж датычна Наваградскага ваяводства, то з ім звязаны адзін з самых дзіўных міфаў.